Diari Oficial de la Generalitat Valenciana


Sumari del DOGV 8037, del 11-05-2017 (2017/3998)

DECRET 60/2017, de 5 de maig, del Consell, de modificació del Catàleg de forests de domini públic i utilitat pública de la província de València, als termes municipals d'Atzeneta d'Albaida i de Carrícola.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3998


Data del document
:   05-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Carrícola
    * Atzeneta d'Albaida
    * muntanya

DECRET 60/2017, de 5 de maig, del Consell, de modificació del Catàleg de forests de domini públic i utilitat pública de la província de València, als termes municipals d'Atzeneta d'Albaida i de Carrícola. [2017/3998]  
Genoveva Nácher Sanjuán ha sol·licitat 2.700 m² de la forest V-014, número 14 del Catàleg de forests d'utilitat pública de València, anomenada la Serra, sítia al terme municipal d'Atzeneta d'Albaida i que pertany a la Generalitat, i com a contraprestació ofereix una superfície d'11.251 m² de millors característiques forestals, propietat de la sol·licitant, ubicada al terme municipal de Carrícola, que està constituïda per les parcel·les cadastrals 53, 108 i 109 del polígon 3, que s'hauran d'inscriure en la forest de domini públic i utilitat pública de la província de València número 137 anomenada la Serra, sítia al terme municipal de Carrícola, que pertany a la Generalitat.  
Com a conseqüència d'aquesta sol·licitud, la Conselleria d'Agricultura, Medi Ambient, Canvi Climàtic i Desenvolupament Rural ha instruït l'expedient corresponent, de conformitat amb el que disposen els articles 16 i 17 de la Llei 43/2003, de 21 de novembre, de forests, i els articles 11, 13, 24, 26 i 31 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, en què han quedat acreditats tant els requisits exigits per l'article 16 de la Llei 43/2003, per a autoritzar l'exclusió i permuta d'una part d'una forest catalogada, com la seua conveniència, quant a una millor definició de la forest, i l'augment de superfície de forest pública. Per això, s'accedeix a la sol·licitud de la interessada i es modifica el Catàleg de forests de domini públic i utilitat pública mitjançant l'aprovació del corresponent decret.  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del 5 de maig de 2017,  
  
DECRETE  
  
Article 1. Descatalogació dels terrenys sol·licitats  
S'exclou una superfície de 2.700 m² de la forest V-014, número 14 del Catàleg de forests de domini públic i utilitat pública de la província de València, anomenada la Serra, sítia al terme municipal d'Atzeneta d'Albaida i que pertany a la Generalitat. Concretament constitueix part de les parcel·les cadastrals 3283992XT3707M3418EI, 0635256KH1729J9687ML i 79217U622786003106KS.  
  
Article 2. Autorització de la permuta  
S'autoritza la permuta, acordada entre la Generalitat i Genoveva Nácher Sanjuán, d'aquests terrenys, per uns altres d'una superfície d'11.251 m², propietat de la sol·licitant, ubicats al terme municipal de Carrícola, que estan constituïts per les parcel·les cadastrals 53, 108 i 109 del polígon 3.  
  
Article 3. Catalogació dels terrenys oferits  
S'inclouen en la forest d'utilitat pública número 137, del Catàleg de forests de domini públic i utilitat pública de la província de València anomenada la Serra, sítia al terme municipal de Carrícola i propietat de la Generalitat, les parcel·les cadastrals oferides per Genoveva Nácher Sanjuán.  
  
Article 4. Modificació del Catàleg  
Es modifica la inscripció de la forest d'utilitat pública número V-14 en el Catàleg de forests de domini públic i utilitat pública de la província de València, que queda de la manera següent:  
Forest: la Serra  
Número: 14.  
Superfície pública: 242,9550 ha.  
Superfície enclavada: 25,3000 ha (11 enclavaments).  
Superfície total: 268,5250 ha.  
Província: València.  
Partit judicial: Ontinyent.  
Terme municipal: Atzeneta d'Albaida.  
Pertinença: Generalitat.  
Límits:  
Nord: propietats particulars del terme municipal d'Atzeneta d'Albaida  
Est: FUP 19 la Serra, pertanyent a la Generalitat, situada al terme municipal del Palomar i terme municipal de Muro de Alcoy.  
Sud: terme municipal d'Albaida.  
Oest: terme municipal d'Albaida.  
Es modifica la inscripció de la forest d'utilitat pública 137 anomenada la Serra en el Catàleg de forests de domini públic i utilitat pública de la província de València, que queda de la manera següent:  
Província: València.  
Nom: la Serra.  
Partit judicial: Ontinyent.  
Pertinença: Generalitat.  
Superfície pública: 74,7051 ha.  
Superfície enclavada: 6,3360 ha (3 enclavaments).  
Superfície total: 80,6320 ha.  
Límits:  
Nord: finques particulars del terme municipal de Carrícola.  
Est: terme municipal de Bèlgida.  
Sud: terme municipal de Bufali.  
Oest: terme municipal del Palomar.  
  
Article 5. Formalització de la permuta  
La permuta haurà de ser elevada a escriptura pública, la qual s'ha d'inscriure en el Registre de la Propietat i de la qual es lliurarà una còpia autoritzada a la Conselleria d'Agricultura, Medi Ambient, Canvi Climàtic i Desenvolupament Rural per a la consignació en el Catàleg de forests de domini públic i utilitat pública.  
  
Article 6. Replantejament i senyalització  
Genoveva Nácher Sanjuán haurà de col·locar en l'acte de replantejament, al seu càrrec, les fites que permetran delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, i també l'eliminació dels mollons sobrants.  
  
Article 7. Adequació del Registre de la Propietat i del cadastre immobiliari  
Genoveva Nácher Sanjuán adequarà en el Registre de la Propietat la cabuda i la descripció de les finques de la seua propietat, i es farà constar que aquestes confronten amb la forest d'utilitat pública número 14 del Catàleg de forests de domini públic i utilitat pública de la província de València pels seus límits. Es procedirà de la mateixa manera respecte del cadastre immobiliari.  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
Contra aquest decret les persones interessades poden interposar un recurs contenciós administratiu en el termini de dos mesos comptador a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de maig de 2017  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO